**Likumprojekta**

**„Grozījums likumā „Par nodokļiem un nodevām””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Likumprojekts „Grozījumi likumā „Par nodokļiem un nodevām”” (turpmāk – Likumprojekts) izstrādāts, lai nodrošinātu Ministru kabineta 2012.gada 20.marta sēdes protokollēmuma „Informatīvais ziņojums „Par valsts nodevu un maksas pakalpojumu nošķiršanu un valsts nodevu sistēmas pilnveidošanu”” (Nr.16 31.§) (turpmāk – protokollēmums) 6.punktā dotā uzdevuma – visām ministrijām pēc šī protokollēmuma 3. un 4.punktā veiktā izvērtējuma līdz 2013.gada 15.septembrim iesniegt noteiktā kārtībā Ministru kabinetā attiecīgos grozījumus normatīvajos aktos – izpildi (turpmāk – Informatīvais ziņojums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Likuma „Par nodokļiem un nodevām” 10.panta pirmajā un otrajā daļā noteikts, ka valsts nodevas uzliek saskaņā ar šo likumu, citiem likumiem un Ministru kabineta noteikumiem, kuros paredz nodevu maksāšanas kārtību, likmes un atvieglojumus, ja šajā likumā vai citos likumos nav noteikts citādi. Ja Ministru kabineta noteikumos ir iekļautas normas, kas paredz obligātus maksājumus, kas atbilst terminam „nodeva”, bet kas nav paredzēti likumā „Par nodokļiem un nodevām”, tad šādu normu piemērošana nav pieļaujama tikmēr, kamēr nav stājušies spēkā atbilstoši grozījumi šajā likumā. Lai noteiktu jaunu valsts nodevu, nodevas objekts nosakāms likumā „Par nodokļiem un nodevām”. Deleģējums Ministru kabinetam apstiprināt Ministru kabineta noteikumus par valsts nodevas objektu ir nosakāms speciālajā tiesību normā. Paralēli ir izstrādāts likumprojekts „Grozījumi likumā „Par kultūras pieminekļu aizsardzību”” un Ministru kabineta noteikumu projekts „Noteikumi par valsts nodevu par Valsts kultūras pieminekļu aizsardzības inspekcijas atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas”. Šobrīd Kultūras ministrijas padotībā esošā valsts pārvaldes iestāde Valsts kultūras pieminekļu aizsardzības inspekcija (turpmāk – Inspekcija) par sniegtajiem maksas pakalpojumiem par atļaujas vai izziņas izsniegšanu kultūras priekšmetu izvešanai un pagaidu izvešanai no Latvijas, kā arī par atļaujas izsniegšanu kultūras pieminekļu un valstij piederošo senlietu (ar datējumu līdz 17.gadsimtam ieskaitot) (turpmāk – valstij piederošo senlietu) pagaidu izvešanai no Latvijas piemēro samaksu saskaņā ar Ministru kabineta 2003.gada 7.janvāra noteikumu Nr.8 „Mākslas un antikvāro priekšmetu izvešana no Latvijas un ievešana Latvijā” 14.punktu, kas nosaka, ka maksas apmēru nosaka Inspekcija un apstiprina kultūras ministrs. Kultūras ministrija ar 2003.gada 29.aprīļa rīkojumu Nr.57A „Valsts kultūras pieminekļu aizsardzības inspekcijas sniedzamo maksas pakalpojumu veidi un izcenojumi” ir apstiprinājusi maksas apmērus par atļaujas vai izziņas izsniegšanu kultūras priekšmetu izvešanai un pagaidu izvešanai no Latvijas, kā arī par atļaujas izsniegšanu kultūras pieminekļu un valstij piederošo senlietu pagaidu izvešanai no Latvijas.Atbilstoši Finanšu ministrijas 2012.gada 20.marta Informatīvajam ziņojumam, kura mērķis ir identificēt problēmas, kas saistītas ar valsts nodevu noteikšanu, piemērošanu, uzskaiti, valsts nodevu nošķiršanu no maksas pakalpojuma, Kultūras ministrija un Inspekcija, ņemot vērā Informatīvajā ziņojumā norādītos kritērijus, izvērtēja un noteica Inspekcijas sniegtā maksas pakalpojuma par atļaujas izsniegšanu kultūras priekšmetu izvešanai un pagaidu izvešanai no Latvijas, kā arī par atļaujas izsniegšanu kultūras pieminekļu un valstij piederošo senlietu pagaidu izvešanai no Latvijas pārveidi par valsts nodevas objektu.Jauna valsts nodeva nosakāma tikai speciālam mērķim - sasniegt kādu konkrētu politikas rezultātu atsevišķā darbības jomā, t.sk. ar mērķi regulēt, aizsargāt, attīstīt, kontrolēt un uzraudzīt. Likumprojektā noteiktās valsts nodevas mērķis ir mākslas un antikvāro priekšmetu izvešanas, kā arī kultūras pieminekļu un valstij piederošo senlietu pagaidu izvešanas no Latvijas Republikas uzraudzība un kontrole, kuras ietvaros tiek sagatavota un izsniegta Inspekcijas atļauja. Likuma „Par kultūras pieminekļu aizsardzību” preambula nosaka, ka kultūras pieminekļu aizsardzība ir pasākumu sistēma, kas nodrošina kultūrvēsturiskā mantojuma saglabāšanu un ietver tā uzskaiti, izpēti, praktisko saglabāšanu, kultūras pieminekļu izmantošanu un to popularizēšanu. Likuma 4.pants nosaka aizliegumu izvest no Latvijas Republikas kultūras pieminekļus un Latvijas valstij piederošās senlietas, vienlaikus nosakot, ka kultūras pieminekļu un Latvijas valstij piederošo senlietu, pagaidu izvešana iespējama tikai ar Valsts kultūras pieminekļu aizsardzības inspekcijas atļauju Ministru kabineta noteiktajā kārtībā. Likuma 18.1 pants nosaka, ka kārtību, kādā no Latvijas Republikas tiek izvesti un Latvijas Republikā ievesti mākslas un antikvārie priekšmeti, reglamentē Ministru kabineta noteikumi. Ministru kabineta 2003.gada 7.janvāra noteikumu Nr.8 „Mākslas un antikvāro priekšmetu izvešana no Latvijas un ievešana Latvijā” 1.punkts nosaka, ka šie noteikumi nosaka kārtību, kādā no Latvijas tiek izvesti un Latvijā ievesti mākslas un antikvārie priekšmeti (turpmāk — kultūras priekšmeti), kā arī kultūras pieminekļu pagaidu izvešanu. Šo noteikumu 2.punkts nosaka, lai aizsargātu nacionālās kultūras vērtības un nepieļautu zagto un zudušo kultūras priekšmetu izvešanu (arī nosūtīšanu pa pastu), Valsts kultūras pieminekļu aizsardzības inspekcija pieņem lēmumu par kultūras priekšmetu izvešanu. Inspekcija izsniedz noteikta parauga atļauju kultūras priekšmeta izvešanai. Ņemot vērā šī likuma 1., 2., 4. un 18.1pantā noteikto tiesisko regulējumu, Inspekcija īsteno uzraudzību un kontroli attiecībā uz kultūras priekšmetu izvešanu un pagaidu izvešanu no Latvijas, kā arī kultūras pieminekļu un valstij piederošo senlietu pagaidu izvešanu no Latvijas.Privātpersona, saņemot Inspekcijas izsniegto atļauju kultūras priekšmetu izvešanai un pagaidu izvešanai no Latvijas, kā arī kultūras pieminekļu un valstij piederošo senlietu pagaidu izvešanai no Latvijas, ir tiesīga brīvi izvest no Latvijas un ievest atpakaļ Latvijā kultūras priekšmetus un izvest uz laiku kultūras pieminekļus vai valstij piederošas senlietas. Saskaņā ar Ministru kabineta 2003.gada 7.janvāra noteikumu Nr.8 „Mākslas un antikvāro priekšmetu izvešana no Latvijas un ievešana Latvijā” 3.punktā noteikto Inspekcijas atļauja ir nepieciešama to kultūras priekšmetu, kultūras pieminekļu un valstij piederošo senlietu izvešanai, kuri atbilst šo noteikumu [1.pielikumā](http://likumi.lv/doc.php?id=70071#piel1) minētajām kultūras priekšmetu kategorijām.Saskaņā ar Finanšu ministrijas 2012.gada Informatīvā ziņojuma protokollēmuma 3.punktā doto uzdevumu Kultūras ministrija 2013.gada 20.maija vēstulē Nr.5.3-10/1723 „Par Ministru kabineta 2012.gada 20.marta sēdes protokola Nr.16 31§ izpildi” Finanšu ministrijai sniedza informāciju, ka ir izvērtējusi Kultūras ministrijas kompetencē esošās valsts nodevas un maksas pakalpojumus, ņemot vērā Informatīvajā ziņojumā minētos kritērijus, likumā „Par nodokļiem un nodevām” noteiktās valsts nodevas, kā arī Likumā par budžeta un finanšu vadību noteikto maksas pakalpojuma definīciju. Kultūras ministrija, izvērtējot ministrijas un tās padotībā esošo iestāžu maksas pakalpojumus un valsts nodevas, Finanšu ministriju informēja, ka Inspekcijas sniegtos maksas pakalpojumus – par atļaujas izsniegšanu kultūras priekšmetu izvešanai un pagaidu izvešanai no Latvijas, kā arī par atļaujas izsniegšanu kultūras pieminekļu un valstij piederošo senlietu pagaidu izvešanai – uzskata par atbilstošiem valsts nodevas objektam.Finanšu ministrija atbilstoši Finanšu ministrijas 2012.gada Informatīvā ziņojuma protokollēmuma 4.punktam 2013.gada 16.jūlija vēstulē Nr.A-KM/20-4308 „Par Ministru kabineta 2012.gada 20.marta sēdes protokola Nr.16 31§ izpildi” Kultūras ministriju informēja, ka ir izskatījusi Kultūras ministrijas 2013.gada 20.maija vēstulē Nr.5.3-10/1723 „Par Ministru kabineta 2012.gada 20.marta sēdes protokola Nr.16 31§ izpildi” sniegto informāciju par Kultūras ministrijas administrēto maksas pakalpojumu atbilstību protolkollēmuma 3. un 5.punktā noteiktajam un saskaņo Kultūras ministrijas sniegto izvērtējumu par Kultūras ministrijas un to padotības iestāžu administrēto valsts nodevu un maksas pakalpojumu nošķiršanu un nodevu sistēmas pilnveidošanu, atbalstot Inspekcijas izdotās atļaujas mākslas un antikvāro priekšmetu izvešanai un pagaidu izvešanai no Latvijas, kā arī atļaujas par kultūras pieminekļu un valstij piederošo senlietu pagaidu izvešanu noteikšanu par valsts nodevas objektu.Kultūras ministrija vērš uzmanību, ka Ministru kabineta 2003.gada 7.janvāra noteikumu Nr.8 „Mākslas un antikvāro priekšmetu izvešana no Latvijas un ievešana Latvijā” 21.punkts nosaka, ka Inspekcija nepieciešamības gadījumā izdod izziņu, apliecinot, ka izvedamajam kultūras priekšmetam nav nepieciešama atļauja kultūras priekšmeta izvešanai no Latvijas Republikas. Praksē ir situācijas, kad izvedot, piemēram, valsts koncertorganizāciju mūzikas instrumentus no Latvijas Republikas, personām ir nepieciešama Inspekcijas izsniegtā izziņa kultūras priekšmetu izvešanai no Latvijas, lai pierādītu to, ka izvedamie mūzikas instrumenti nav vecāki par 50 gadiem un to vērtība nav lielāka kā 426,86 *euro* un tādējādi nav nepieciešama Inspekcijas atļauja kultūras priekšmetu izvešanai no Latvijas.Inspekcijas izsniegtā izziņa ir būtisks **dokumentāls pierādījums** un nodrošinājums par normatīvo aktu ievērošanu, šķērsojot Latvijas Republikas robežu. Inspekcijas izziņas izsniegšana ietver šādu datu apstrādi - kultūras priekšmeta izcelsmes faktu (autorpiederības, datējuma, kultūrvēsturiskās un finanšu vērtības) pārbaude un apstiprināšana, kas rada Inspekcijai izmaksas, kas ir salīdzinoši līdzvērtīgas Inspekcijas ar atļaujas izsniegšanu saistītajām valsts nodevas izmaksām.Atbilstoši Finanšu ministrijas 2012.gada 20.marta Informatīvajā ziņojumā sniegtajam skaidrojumam par iestādes noteikta maksājuma atbilstību maksas pakalpojuma būtībai – Kultūras ministrija un Inspekcija izvērtēja un atzina Inspekcijas sniegtā maksas pakalpojuma par izziņas izsniegšanu kultūras priekšmetu izvešanai un pagaidu izvešanai no Latvijas saglabāšanu kā maksas pakalpojumu, paredzot, ka saskaņā ar Likuma par budžetu un finanšu vadību 5.panta devītajā daļā noteikto, Inspekcijas sniegto publisko maksas pakalpojumu cenrādi nepieciešams apstiprināt Ministru kabinetā, izstrādājot Ministru kabineta noteikumu projektu „Valsts kultūras pieminekļu aizsardzības inspekcijas publisko maksas pakalpojumu cenrādis”.Līdz ar to Likumprojekts paredz papildināt likuma „Par nodokļiem un nodevām” 11.panta otro daļu ar 131.punktu šādā redakcijā:„131) Par atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas Republikas.”.Likumprojekts nosaka, ka likums stājas spēkā 2017.gada 1.janvārī. |
| 3. |  Projekta izstrādē iesaistītās  institūcijas | Kultūras ministrija un Valsts kultūras pieminekļu aizsardzības inspekcija. |
| 4. |  Cita informācija |  Nav |

|  |
| --- |
|  II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Mākslas un antikvāro priekšmetu (kultūras priekšmetu) īpašnieki, valdītāji vai turētāji, kuri pārvieto kustamo īpašumu ārpus valsts robežām pagaidu vai pilnīgai izvešanai. Kultūras pieminekļu īpašnieki, valstij piederošo senlietu pārvadātāji, kuri pārvieto kustamo mantojumu ārpus valsts robežām pagaidu izvešanai. |
| 2.  | Tiesiskā regulējuma ietekme uz tautsaimniecību un administratīvo slogu | Pārstrukturējot normatīvo bāzi, uz kuras pamata tiek iekasēta maksa par Inspekcijas atļaujas vai izziņas izsniegšanu, netiek pēc būtības mainīta atļaujas vai izziņas izsniegšanas kārtība, bet tiek sakārtota normatīvā bāze Inspekcijas atļaujas vai izziņas izsniegšanas administrēšanai.Administratīvās procedūras pēc būtības nemainās.Administratīvās izmaksas netiek palielinātas, procedūra tiek nodrošināta esošā finansējuma ietvaros. |
| 3. | Administratīvo izmaksu monetārs novērtējums |  Likumprojekts šo jomu neskar. |
| 4. | Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.g.** | **2017.g.** | **2018.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 498 432 | 0 | 0 | 10 000 | 10 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 498 432 | 0 | 0 | 10 000 | 10 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 498 432 | 0 | 0 | 10 000 | 10 000 |
| 2.1. valsts pamatbudžets | 498 432 | 0 | 0 | 10 000 | 10 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 2015.gadā Inspekcijas plānotie ieņēmumi no maksas pakalpojumiem un citi pašu ieņēmumi par atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas sastāda 10 000 *euro.* Tā kā Ministru kabineta noteikumi „Noteikumi par valsts nodevu par Valsts kultūras pieminekļu aizsardzības inspekcijas atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas” stāsies spēkā ar 2017.gada 1.janvāri, tad arī grozījumi likumā „Par nodokļiem un nodevām” stāsies spēkā ar 2017.gada 1.janvāri, attiecīgi valsts pamatbudžeta ieņēmumi no valsts nodevas par atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas palielināsies par 10 000 *euro* no2017.gada. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Kultūras ministrija sadarbībā ar Inspekciju ir sagatavojusi un vienlaikus ar Likumprojektu virza likumprojektu „Grozījumi likumā „Par kultūras pieminekļu aizsardzību””.Ministru kabineta noteikumu projekts „Grozījumi Ministru kabineta 2003.gada 7.janvāra noteikumos Nr.8 „Mākslas un antikvāro priekšmetu izvešana no Latvijas un ievešana Latvijā”” un Ministru kabineta noteikumu projekts „Noteikumi par valsts nodevu par Valsts kultūras pieminekļu aizsardzības inspekcijas atļaujas izsniegšanu mākslas un antikvāro priekšmetu izvešanai, kā arī kultūras pieminekļu un valstij piederošo senlietu pagaidu izvešanai no Latvijas” tiks virzīti izskatīšanai Ministru kabinetā pēc likumprojekta un likumprojekta „Grozījumi likumā „Par kultūras pieminekļu aizsardzību”” pieņemšanas Saeimā.Likumprojektam un saistītajiem tiesību aktu projektiem ir jāstājas spēkā vienlaicīgi.Kultūras ministrija Ministru kabineta noteikumu projektu „Valsts kultūras pieminekļu aizsardzības inspekcijas publisko maksas pakalpojumu cenrādis” izstrādās līdz 2017.gada 1.janvārim. |
| 2. | Atbildīgā institūcija | Valsts kultūras pieminekļu aizsardzības inspekcija un Kultūras ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Tā kā Likumprojekts paredz, ka Inspekcijas atļaujas izsniegšana par mākslas un antikvāro priekšmetu izvešanu, kā arī kultūras pieminekļu un valstij piederošo senlietu pagaidu izvešanu no Latvijas Republikas tiek noteikta par valsts nodevas objektu, bet attiecībā uz Inspekcijas izziņas izsniegšanu tiek saglabāts maksas pakalpojums, tad Likumprojekts kopumā neskar sabiedrības intereses un sabiedrības līdzdalība Likumprojekta izstrādē nav nepieciešama. |
| 2. | Sabiedrības līdzdalība projekta izstrādē | Likumprojekts publicēts Valsts kultūras pieminekļu aizsardzības inspekcijas mājas lapā internetā ([www.mantojums.lv](http://www.mantojums.lv)). |
| 3. | Sabiedrības līdzdalības rezultāti | Sabiedrības pārstāvji par Likumprojektu nav snieguši viedokli. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildi nodrošinās Valsts kultūras pieminekļu aizsardzības inspekcija. |
| 2. |  Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Likumprojekta izpilde tiks nodrošināta Valsts kultūras pieminekļu aizsardzības inspekcijas esošo funkciju ietvaros. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

2015.09.11. 12:24

2231

### V.Mačiņa

Tālrunis 67228808, fakss 67228808,

Vivita.Macina@mantojums.lv